22/02/2018 | Administración LocalMunicipal
Frades
Anuncio de aprobación definitiva de modificación de ordenanzas

Ao non haberse presentado reclamacións durante o prazo de exposición ao público, queda automaticamente elevado a definitivo o Acordo plenario provisional deste Concello sobre modificación das Ordenanzas fiscais reguladoras do IAE, IBI e ICIO, para incluír as bonificacións aprobadas ao abeiro do Protocolo Xeral de actuación entre a Xunta de Galicia e a FEGAMP para fomentar a implantación e fixación de empresas en Galicia mediante a creación da iniciativa “Concellos doing Business Galicia”, cuxo texto íntegro se fai público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. O imposto sobre actividades económicas (IAE) rexerase neste Municipio: a) Polas normas reguladoras deste contidas no RD. Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais, e polas demais disposicións legais e regulamentarias que complementen e desenvolvan esta Lei. b) Polas tarifas e instrución do Imposto, aprobadas polo Real Decreto Lexislativo 1175/1990, do 28 de setembro, e Real Decreto Lexislativo 1259/1991, do 2 de agosto. c) Pola presente Ordenanza Fiscal. De conformidade co previsto no artigo 87, do RD. Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais, as cotas mínimas das tarifas do Imposto sobre Actividades Económicas serán incrementadas mediante a aplicación sobre estas do coeficiente do 1,1 por cento A efectos do previsto no artigo 86 do RD. Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais, se aproba a seguinte escala de índices: Coeficiente de situación atendendo ás actividades exercidas nas marxes das estradas non municipais: 1 Coeficiente de situación atendendo ás actividades exercidas no resto do termo municipal: 0,9 Establécese unha bonificación de ata o 95 por cento da cota correspondente para os suxeitos pasivos que tributen por cota municipal e que desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego que xustifiquen tal declaración, regulada no artigo 88.2 letra e) do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. A gradación da porcentaxe de bonificación aplicarase do seguinte xeito: - Ata 95 por 100 pola creación de máis de 20 postos de traballo - Cando menos o 75 por 100 pola creación de entre 11 e 20 postos de traballo - Cando menos o 50 por 100 pola creación de ata 10 postos de traballo. Esta bonificación será de aplicación unicamente a aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións sempre e cando implique creación de emprego. Corresponderá dita declaración ao Pleno da Corporación e acordarase, previa solicitude do suxeito pasivo, polo voto favorable da maioría simple dos seus membros. Esta bonificación manterase durante 3 exercicios orzamentarios a partir da súa aprobación. As modificacións que se introduzan na regulación do imposto, polas leis de orzamentos xerais do Estado ou por calquera outra lei ou disposición, e que resulten de aplicación directa, producirán, no seu caso, a correspondente modificación tácita da presente ordenanza fiscal. A presente ordenanza fiscal foi aprobada polo Pleno da corporación na sesión que tivo lugar o día 11/12/2017 e entrará en vigor no día da súa publicación no Boletín Oficial da Provincia, permanecendo en vigor ata a súa modificación ou derrogación expresa. O feito impoñible do IBI está constituído pola titularidade dos seguintes dereitos sobre os bens inmobles:  Dunha concesión administrativa sobre os propios inmobles ou sobre os servizos públicos a que estean afectos.  Dun dereito real de superficie  Dun dereito real de usufruto  Do dereito de propiedade A realización do feito impoñible que corresponda de entre os definidos no apartado anterior pola orde establecida no mesmo, determinará a non suxeición do inmoble urbano ou rústico ás restantes modalidades no mesmo previstas. Nos inmobles de características especiais aplicarase esta mesma prelación, salvo cando os dereitos de concesión que poidan recaer sobre o inmoble non esgoten a súa extensión superficial, suposto no que tamén se realizará o feito impoñible polo dereito de propiedade sobre a parte do inmoble non afectada por unha concesión. Teñen a consideración de bens inmobles de características especiais, os definidos como tales nas normas que regula o Catastro Inmobiliario (TRLCI), comprendidas nos seguintes grupos: – Os destinados á produción de enerxía eléctrica e gas e ao refino de petróleo e as centrais nucleares. – As presas, saltos de auga e embalses, incluído o seu leito ou vaso, excepto as destinadas exclusivamente ó rego. – As autoestradas, estradas e túneles de peaxe – Os aeroportos e portos comerciais. Teranse en conta as especificacións contidas no artigo 23 do Real decreto 417/2006, do 7 de abril. Son suxeitos pasivos a título de contribuíntes as persoas naturais e xurídicas e as entidades a que se refire o artigo 35.4 da Lei 58/2003, do 17 de decembro, xeral tributaria, que ostenten a titularidade do dereito que, en cada caso, constitúa o feito impoñible deste imposto. No caso de bens inmobles de características especiais, cando a condición de contribuínte recaia en un ou varios concesionarios, cada un deles o será pola súa cota, que se determinará en razón á parte do valor catastral que corresponda á superficie concedida e á construción ou parte do inmoble directamente vinculadas a cada concesión. Para esta mesma clase de inmobles, cando o propietario teña a condición de contribuínte en razón á superficie non afectada polas concesións, actuará como substituto do mesmo o ente ou organismo público ao que se refire o parágrafo segundo do núm.1 do artigo 63 do TRLRFL, na súa redacción dada pola Lei 16/2007, o cal non poderá repercutir no contribuínte o importe da débeda tributaria satisfeita. O disposto no apartado anterior será de aplicación sen prexuízo da facultade do suxeito pasivo de repercutir a carga tributaria soportada conforme ás normas de dereito común. As administracións públicas e os entes ou organismos considerados como suxeitos pasivos, repercutirán a parte da cota líquida do imposto que corresponda, en quen, non reunindo a condición de suxeitos pasivos, fagan uso mediante contra prestación dos seus bens demaniais ou patrimoniais, os cales estarán obrigados a soportar a repercusión, que se determinará en razón á parte do valor catastral que corresponda á superficie utilizada e á construción directamente vinculada a cada arrendatario ou cesionario do dereito de uso. Responden solidariamente das obrigacións tributarias todas as persoas que sexan causantes dunha infracción tributaria ou que colaboren en cometela. Os co participantes ou cotitulares das entidades xurídicas ou económicas a que se refire a Lei xeral tributaria responderán solidariamente en proporción ás súas respectivas participacións das obrigas tributarias destas entidades. No suposto de sociedades ou entidades disoltas e liquidadas, as súas obrigas tributarias pendentes transmitiranse aos socios ou partícipes no capital, que responderán delas solidariamente e ata o límite do valor da cota de liquidación que se lle adxudicara. A responsabilidade esixirase en todo caso nos termos e de acordo co procedemento previsto na Lei Xeral Tributaria. a) Exencións directas de aplicación de oficio: as comprendidas no artigo 62.1 do TRLRFL. b) Exencións directas de carácter rogado: as comprendidas no artigo 62.2 do TRLRFL. c) Exencións potestativas: c.1.– Os bens inmobles de natureza urbana cuxa cota líquida sexa inferior a 1 €. c.2.– Os bens de natureza rústica, no caso de que para cada suxeito pasivo a cota líquida correspondente á totalidade dos bens rústicos, posuídos no termo municipal sexa inferior a 5 €. c.3.– Os bens dos que sexan titulares os centros sanitarios de titularidade pública, sempre que estean directamente afectados ao cumprimento dos fins específicos dos referidos centros. A concesión de exencións terá efecto a partir do exercicio seguinte á data da solicitude e non pode ter carácter retroactivo. A afección real na transmisión e responsabilidade solidaria e subsidiaria rexerase polo disposto no artigo 64 do TRLRFL. A base impoñible está constituída polo valor catastral dos bens inmobles, que se determinará, notificará e será susceptible de impugnación conforme ás normas reguladoras do Catastro Inmobiliario. A base impoñible dos bens inmobles de características especiais non terá redución de forma xeral, salvo o disposto no artigo 67.2 do TRLRFL, na redacción dada pola Lei 16/2007. Estes valores poderán ser obxecto de revisión, modificación ou actualización nos casos e do xeito que a Lei prevea. A redución da base impoñible será aplicable a aqueles bens inmobles urbanos e rústicos que se atopen nalgunha destas dúas situacións: Inmobles cuxo valor catastral se incremente como consecuencia de procesos de valoración colectiva, de carácter xeral, en virtude da aplicación do novo relatorio total de valores aprobado con posterioridade ó 1-1-1997, ou aplicación de sucesivos relatorios de valores que se aproben unha vez transcorrido o período de redución establecido no artigo 67 e seguintes do TRLRFL. Cando se aprobe un relatorio de valores que dera lugar á aplicación de redución prevista, como consecuencia de aplicación prevista anteriormente e de cuxo valor catastral se altere antes de finalizar o prazo de redución por:  Procedemento de valoración colectiva de carácter xeral.  Procedemento de valoración colectiva de carácter parcial.  Procedemento simplificado de valoración colectiva.  Procedemento de inscrición mediante declaracións, comunicacións, solicitudes e subsanación de discrepancia e inspección catastral. A redución será aplicable de oficio coas normas contidas nos artigos 67 a 70 do TRLRFL. Estas reducións en ningún caso serán aplicables aos bens inmobles de características especiais, salvo as establecidas anteriormente e contidas en dito texto legal. A base liquidable será o resultado de practicar, no seu caso, na impoñible as reducións que legalmente se establezan. A base liquidable, nos bens inmobles de características especiais, coincidirá coa base impoñible, salvo as específicas aplicacións que prevexa a lexislación. A base liquidable notificarase conxuntamente coa base impoñible nos procedementos de valoración colectiva. Dita notificación incluirá a motivación da redución aplicada mediante a indicación do valor base do inmoble así como o importe da redución, no seu caso, e da base liquidable do primeiro ano de vixencia do valor catastral. O valor base será a base liquidable conforme ás normas do TRLCI. A competencia nos distintos procedementos de valoración será a establecida no TRLCI. O tipo de gravame será: – Para os bens inmobles de natureza rústica: 0,3 por cento. – Para os bens inmobles de natureza urbana: 0,45 por cento. – Para todos os grupos de bens inmobles de características especiais: 1 por cento.1. Gozarán dunha bonificación do 95 por cento da cota íntegra do imposto, aqueles inmobles nos que se desenrolen, total e exclusivamente, actividades agrarias, gandeiras pertencentes ao sector primario e que sexan declaradas de especial interese ou utilidade municipal por concorrer circunstancias sociais, culturais, histórico-artísticas ou de fomento do emprego, que xustifiquen tal declaración. A bonificación terá carácter rogado e sortirá efectos a partir do período impositivo seguinte ó da presentación da solicitude, sen carácter retroactivo. Para poder gozar desta bonificación, os interesados deberán presentar no Concello ata o 5 de decembro de cada ano a seguinte documentación: – Solicitude da bonificación dirixida ao Alcalde- Presidente da Entidade. – Certificado de Facenda no que conste a situación censal do solicitante, ou autorización asinada polo interesado para obter os datos dende o Concello. – Acreditación da titularidade catastral do inmoble, que concrétase na presentación dos seguintes extremos: 1.- Acreditación da referencia catastral do inmoble onde se exerce a actividade.2.- Acreditación do título habilitante para a realización da actividade gandeira ou agraria no dito inmoble. Entenderase como título habilitante calquera título (propiedade, aluguer, cesión.) mediante o cal poda acreditarse que o interesado está autorizado para exercitar a actividade gandeira ou agraria nese inmoble concreto. *MODELO DE CESIÓN DE INMOBLE PARA ACTIVIDADE GANDEIRA OU AGRARIA Dunha parte D/Dª ______________________________________________________________________, en representación de______________________________________, con DNI nº______________, actuando como propietario/a da finca coa referencia catastral nº_____________________, con nº polígono__________ nº parcela______________ do Concello de Frades. Doutra parte Don/Dona., con DNI., titular da licenza ou recoñecemento da explotación correspondente nº. As partes, de mutuo acordo recoñécense a capacidade legal suficiente para o outorgamento do presente acordo de CESIÓN DE INMOBLE PARA ACTIVIDADE AGRARIA OU GANDEIRA, e a cuxos efectos, ACORDAN: A cesión do inmoble con referencia catastral nº. propiedade de Don/Dona. (CEDENTE) a Don /Dona. (CESIONARIO) para realización de ACTIVIDADE AGRARIA OU GANDEIRA. Frades. – Certificado de non ter débedas coa Facenda Estatal, autonómica ou local; nin coa Seguridade Social, ou autorización asinada polo interesado para obter os datos dende o Concello. – Xustificante do recoñecemento de explotación ou licenza de actividade correspondente. – Deberase presentar o Libro de explotacións agrarias ou gandeiras actualizado a cada ano (sinalar que pódese acceder ao mesmo a través da oficina agraria virtual), xunto coa folla de saneamento no caso das explotacións gandeiras de vacún, ovino e caprino.3. O Concello realizará de oficio todas as actuacións precisas para a comprobación dos extremos expostos ao respecto de esta bonificación. Porén, os obrigados tributarios deberán comunicar ao Concello calquera cambio das circunstancias e requisitos que no seu día serviron de base para a declaración dunha actividade agraria e gandeira de especial interese ou utilidade municipal, trasladándose polo tanto a carga desta obriga ao obrigado tributario.4. Unha vez declarada a actividade agraria, gandeira pertencente ao sector primario, de especial interese ou utilidade municipal por concorrer circunstancias sociais, culturais, histórico-artísticas ou de fomento do emprego que xustifiquen tal declaración polo Pleno da Corporación municipal previo informe técnico, a bonificación será aprobada pola Deputación Provincial de A Coruña nos termos da delegación. Establécese unha bonificación de ata o 95% da cota íntegra do imposto a favor de inmobles urbanos nos que se desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego, regulada no artigo 74.2 quáter do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. A gradación da porcentaxe de bonificación aplicarase do seguinte xeito: - Ata 95 por 100 pola creación de máis de 20 postos de traballo - Cando menos o 75 por 100 pola creación de entre 11 e 20 postos de traballo - Cando menos o 50 por 100 pola creación de ata 10 postos de traballo. Esta bonificación será de aplicación unicamente a aqueles inmobles nos que teña lugar a implantación dunha nova actividade económica ou empresarial, así como a aqueles outros nos que se amplíen as instalacións sempre e cando implique creación de emprego. Corresponderá dita declaración ao Pleno da Corporación e acordarase, previa solicitude do suxeito pasivo, polo voto favorable da maioría simple dos seus membros. A bonificación do punto 2 manterase durante 3 exercicios orzamentarios dende a súa aprobación. Aos efectos previstos no artigo 76 do TRLRFL, os suxeitos pasivos están obrigados a formalizar as declaracións de alta no suposto de novas construcións, as declaracións de modificación de titularidade en caso de transmisión de ben, así como as restantes declaracións por alteracións de orde físico, económico ou xurídico nos bens inmobles que teñan transcendencia a efectos deste imposto. Contra os actos de xestión tributaria os interesados poderán formular recurso de reposición, previo ao contencioso administrativo, no prazo dun mes a partir da notificación expresa ou da finalización do período de exposición pública dos padróns correspondentes. A interposición do recurso non paraliza a acción administrativa para o cobro, a menos que dentro do prazo previsto para interpoñer o recurso, o interesado solicite a suspensión da execución do acto impugnado e acompañe a garantía total da débeda tributaria. No caso de xestión delegada, as atribucións dos órganos municipais exerceranse pola Administración delegada. As modificacións que se introduzan na regulación do imposto, polas Leis de Orzamentos Xerais do Estado ou por calquera outra Lei ou disposición, e que resulte de aplicación directa, producirán, no seu caso, a correspondente modificación tácita da presente ordenanza fiscal. A presente Ordenanza fiscal foi aprobada polo Pleno da Corporación na sesión que tivo lugar o día 11/12/2017 entrará en vigor no día da súa publicación no Boletín Oficial da Provincia, permanecendo en vigor ata a súa modificación ou derrogación expresa.1. De conformidade co previsto no artigo 101 no Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, constitúe o feito impoñible do imposto, a realización, dentro do termo municipal, de calquera construción, instalación ou obra para a que se esixa a obtención da correspondente licenza de obra urbanística, obtívose ou non dita licenza, sempre que a súa expedición corresponda a este municipio.2. As construcións, instalacións ou obras a que se refire o apartada anterior poderán consistir en: A) Obras de construción de edificacións e instalacións de todas clases, de nova planta. B) Obras de demolición C) Obras en edificios, tanto aquelas que modifiquen a súa disposición interior como o seu aspecto exterior. D) Aliñacións e rasantes E) Obras de fontanería e rede de sumidoiros F) Obras en cemiterios G) Calquera outras construcións, instalacións ou obras que requiran licenza de obra urbanística.1. Son suxeitos pasivos deste imposto, a titulo de contribuíntes, as persoas físicas ou xurídicas e as entidades a que se refire o artigo 33 da Lei Xeral Tributaria, propietarios dos inmobles sobre os que se realicen as construcións, instalacións ou obras sempre que sexan donos das obras; nos demais casos, considerarase contribuínte a quen ostente a condición de dono da obra.2. Ten a consideración de suxeitos pasivos substitutos do contribuínte quen solicite as correspondentes licenzas ou realicen as construcións, instalacións ou obras, se non fosen os propios contribuíntes.1. A base impoñible deste imposto está constituída polo custo real e efectivo da construción, instalación ou obra.2. A cota do imposto será resultado de aplicar á base impoñible o tipo de gravame.3. O tipo de gravame será o 2 por 100 4. O imposto devéñase no momento de iniciarse a construción, instalación ou obra, aínda cando non se obtivo a correspondente licenza.1. Cando se conceda a licenza perceptiva practicarase unha liquidación provisional, determinándose a base impoñible en función do orzamento presentado polos interesados, sempre que o mesmo fose visado polo Colexio Oficial correspondente; noutro caso, a base impoñible será determinada polos técnicos municipais, de acordo co custo estimado do proxecto.2. Á vista das construcións, instalacións ou obras efectivamente realizadas e do custo real efectivo das mesmas, o Concello, mediante a oportuna comprobación administrativa, poderá modificar, no seu caso, a base impoñible a que se refire o apartado anterior, practicando a correspondente liquidación definitiva, e esixindo do suxeito pasivo ou reintegrándolle, no seu caso, a cantidade que corresponda. A inspección e recadación do imposto realizaranse de acordo co previsto na Lei Xeral Tributaria e nas demais Leis do Estado reguladoras da materia, así como nas disposicións ditadas para o seu desenvolvemento. En todo o relativo á cualificación das infraccións tributarias así como á determinación das sancións que polas mesmas correspondan en cada caso, aplicarase o réxime regulado na Lei Xeral Tributaria e nas disposicións que a complementan e desenvolven. No non expresamente previsto na presente Ordenanza, rexerán os preceptos contidos no Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, concordantes e complementarios da mesma, e nas demais Leis do Estado reguladoras da materia, así como nas disposicións ditadas para o seu desenvolvemento. Establécese unha bonificación de ata o 95% para as construcións, instalacións ou obras que sexan declaradas de especial interese ou utilidade municipal por concorrer circunstancias de fomento do emprego, regulada no artigo 103.2 a) do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. A gradación da porcentaxe de bonificación aplicarase do seguinte xeito: - Ata 95 por 100 pola creación de máis de 20 postos de traballo. - Cando menos o 75 por 100 pola creación de entre 11 e 20 postos de traballo. - Cando menos o 50 por 100 pola creación de ata 10 postos de traballo. Esta bonificación será de aplicación unicamente a aquelas construcións, instalacións ou obras destinadas á implantación dunha nova actividade económica ou empresarial, así como a aquelas outras que consistan nunha ampliación das instalación sempre e cando implique creación de emprego. Corresponderá dita declaración ao Pleno da Corporación e acordarase, previa solicitude do suxeito pasivo, polo voto favorable da maioría simple dos seus membros. O emprego comprometido deberá manterse, cando menos, un período de 3 anos dende o inicio da actividade polo suxeito pasivo. Tal circunstancia deberá ser acreditada por este ante os servizos tributarios do concello dentro dos 15 días seguintes ao remate de cada trimestre. O non cumprimento deste requisito dará lugar o inicio do correspondente expediente de reintegro. Esta bonificación manterase durante 3 exercicios orzamentarios dende a súa aprobación As modificacións que se introduzan na regulación do imposto, polas leis de orzamentos xerais do Estado ou por calquera outra lei ou disposición, e que resulten de aplicación directa, producirán, no seu caso, a correspondente modificación tácita da presente ordenanza fiscal. A presente ordenanza fiscal foi aprobada polo Plena da corporación na sesión que tivo lugar o día 11/12/2017 entrará en vigor no día da súa publicación no Boletín Oficial da Provincia, permanecendo en vigor ata a súa modificación ou derrogación expresa. O que se publica para o seu coñecemento xeral. Contra o presente acordo, conforme ao artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, poderase interpor recurso contencioso-administrativo, no prazo de dous meses contados a partir da súa publicación na forma e prazos previstos na Lei 29/98, do 13 de xullo, reguladora da xurisdición contencioso-administrativa. Frades, 16 de febreiro de 2018 O Alcalde- Presidente, Roberto Rey Martínez